ཇོ་བོ་ནམ་མཁའ་བཀྲ་ཤིས་དགོན་གྱི་ལྟ་ལྗོངས་སྟེགས་བུར་པཎ་ཆེན་རིན་པོ་ཆེ་དང་གྲྭ་དམངས་ཚོས་ཁ་བ་དཀར་པོར་ཞལ་གཟིགས་ནས་གསོམ་ཤུག་གི་སྐུ་བསང་བཏང་བ་དང་།དཀར་ཆུ་དང་བདུད་རྩི་གཏོར་བ།གསོལ་བ་སྨོན་ལམ་འདེབས་པ།ལྷ་རིར་མཆོད་པ་འབུལ་བ་བཅས་ཀྱི་མཛད་སྒོ་འཚོགས་པ་དང་འཛམ་གླིང་ཞི་བདེ་ཡོང་བ་དང་།རྒྱལ་སྲིད་དར་ཞིང་འབངས་རྣམས་བདེ་བ།ནང་བསྟན་དར་བ་བཅས་ཀྱི་གསོལ་བ་སྨོན་ལམ་བཏབ་གནང་བ་རེད།སེམས་ཀྱི་ཉི་ཟླ་གྲོང་ཁྱེར་གྱི་མི་རིགས་ལུས་རྩལ་ལྟེ་གནས་དང་བདེ་ཆེན་རྫོང་སྨུག་འཁྲིགས་མགྲོན་བསུའི་སྟེགས་བུར་པཎ་ཆེན་རིན་པོ་ཆེ་ཁྲིར་འཁོད་ནས་ཆོས་བཏོན་པ་དང་ལོ་ཕྱུགས་དར་ལ་མི་རྣམས་དུས་བདེ་བདེ་སྐྱིད་ཡོང་བའི་སྨོན་ལམ་བསྐྱོན་ཐོག་སེར་སྐྱ་མང་ཚོགས་ཁྲི་ལྷག་ཙམ་ལ་ཕྱག་དབང་གནང་བ་རེད།དེ་རྗེས་པཎ་ཆེན་རིན་པོ་ཆེས་དད་ལྡན་སེར་སྐྱ་མང་ཚོགས་ཀྱིས་ཞལ་འདེབས་ཕུལ་བའི་དངུལ་སྒོར་ཡུན་ནན་གྱི་ས་ཁུལ་དབུལ་པོའི་སློབ་གསོའི་བྱ་གཞག་ལ་གནང་བ་རེད།